PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2004/FH/3/1/029	Bratislava: 17. 2. 2004    

	Protimonopolný úrad Slovenskej republiky, odbor koncentrácií v správnom konaní začatom na základe oznámenia koncentrácie podľa § 10 ods. 9 zákona             č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. podnikateľom CSL Limited so sídlom 45 Poplar Road Parkville, Victoria 3052, Austrália zastúpeným  Mgr. Tomášom Marettom, advokátom  Advokátskej  kancelárie  Čechová  Rakovský,  Hurbanovo  nám. 5,             811 03 Bratislava, vo veci koncentrácie podnikateľov  CSL Limited so sídlom           45 Poplar Road Parkville, Victoria 3052, Austrália a Aventis Behring L.L.C. so sídlom 1202 First Avenue King of Prussia, PA 19406-0901 Spojené štáty americké a podľa zákona č. 71/1967 Zb. o správnom konaní (správny poriadok) v znení neskorších predpisov

rozhodol

podľa § 22 ods. 1 písm. c) v spojení s § 12a písm. b) a s § 12d ods. 1 zákona      č. 136/2001Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že  s ú h l a s í s koncentráciou, ktorá vznikla dňa 8. 12. 2003 podľa § 9 ods. 1 písm. b) v spojení s § 9 ods. 4 písm. b) a podlieha kontrole úradu podľa § 10 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z., spočívajúcou v získaní výlučnej kontroly podnikateľa CSL Limited so sídlom 45 Poplar Road Parkville, Victoria 3052, Austrália nad podnikom podnikateľa       Aventis Behring L.L.C. so sídlom 1202 First Avenue King of Prussia, PA 19406-0901 Spojené štáty americké, na základe Kúpnej zmluvy zo dňa 8. 12. 2003 uzatvorenej medzi AVENTIS, APC HOLDINGS INC., CSL LIMITED a ZLB BIOPLASMA (HONG KONG) LIMITED. 

Odôvodnenie:

Podľa § 12d ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. (ďalej len „zákon“) rozhodnutie o koncentrácii vydané v zjednodušenom konaní neobsahuje odôvodnenie.

Poučenie:

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do   15 dní odo dňa doručenia tohto rozhodnutia. Podľa § 61 ods. 1 zákona            č. 71/1967 Zb. o správnom konaní v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                
                                                                                 Ing. Dušan Valo
                                                                       riaditeľ odboru koncentrácií

Rozhodnutie sa doručuje:

Mgr. Tomáš Maretta
advokát
Advokátskej kancelárie ČECHOVÁ RAKOVSKÝ
Hurbanovo nám. 5
811 03 Bratislava